armvectores/hy_wikipedia_2023 huggingface dataset:
Ալոնի պլան

Ալոնի պլան (եբրայերեն՝ תוכנית אלון‎ - Tochnit Alon) առաջարկ, որը մշակվել է 1967 թվականի Վեցօրյա պատերազմից մեկ ամիս անց և հանդիսացել է Արևմտյան ափի, Գազայի հատվածի և Սինայի թերակղզու իսրայելական օկուպացիայի լուծման միջոց։ Ծրագիրը կոչվել է ի պատիվ գաղափարի հեղինակի՝ Յիգալ Ալոնի, իսրայելցի գեներալի, իսկ հետո՝ փոխվարչապետի ու ներգաղթային աբսորբցիայի նախարարի։
Ըստ առաջարկի՝ այդ օկուպացիան պետք է դադարեցվեր, գրավված տարածքները հիմնականում վերադարձվեին և այդպիսով հիմք դրվեր Իսրայելի և նրա արաբ հարևանների միջև խաղաղությանը։ Արևմտյան ափի մի մասը պետք է վերադարձվեր Հորդանանին (այդ շրջանը պետք է կապված լիներ Հորդանանի հետ Երիքոնի շուրջ լայն միջանցքով)՝ այդպիսով ստեղծելով հորդանանա-պաղեստինյան պետություն։ Այն պետք է ներառեր նաև Գազայի հատվածը, որը կապված կլիներ Արևմտյան ափի հետ ավտոմոբիլային ճանապարհով (նախնական տարբերակի համաձայն, ծրագիրը պետք է լիներ Գազայի հատվածի մի մասը, սակայն վերջնական տարբերակում արդեն համարվում էր Հորդանան-պաղեստինյան պետության մաս)։ Սինայի թերակղզու մեծ մասը պետք է վերադարձվեր Եգիպտոսին։

Ալոնի պլանը պարունակում էր պայմաններ, որոնք արաբական պետությունները չցանկացան ընդունել։ Օրինակ, իսրայելյան վերահսկողությունը Հորդանան գետի հովտի (ներառյալ Մեռյալ ծովի ողջ արևմտյան ափը) և Հորդանանից արևմուտք գտնվող առաջին լեռնաշղթայի վրա, ինչպես նաև վերահսկողությունը ամբողջ Երուսաղեմի (այդ թվում՝ օկուպացված Հին քաղաքի և Տաճարի լեռան), նաև Հեբրոնի (Կիրյաթ) մեկ արվարձանի՝ Արբայի և Գուշ Էկիոնի վրա։ Սինայի թերակղզում Իսրայելը պետք է վերահսկեր որոշ ռազմավարական կարևոր օբյեկտներ (Ռաֆախ պլացդարմը, Էյլաթից մինչև Շարմ Էլ Շեյխ՝ Կարմիր ծովի ափը և նախկին եգիպտա-իսրայելական սահմանին գտնվող երկու ռազմական օդանավակայան)։ Իսրայելը նաև պետք է մնար Գոլանի բարձունքներում, որոնք գրավվել էին Սիրիայից։ Պլանը նախատեսում էր նաև Հորդանան գետից արևմուտք գտնվող բոլոր արաբական տարածքների ապառազմականացում։
Պլանի հիմքում այն կարծիքներն էին, որ Իսրայելը չի կարող կառավարել ավելի քան մեկ միլիոն պաղեստինցի արաբների։ Չնայած Իսրայելի կառավարությունն այդպես էլ պաշտոնապես չընդունեց այն, ձախ կառավարության՝ ռազմական բնակավայրերի քաղաքականությունը, սկսած Վեցօրյա պատերազմից մինչև 1977 թվականը, վերաբերում էր հենց այն շրջաններին, որոնք Իսրայելը պետք է պահպաներ։


== Ծանոթագրություններ ==
Խեչո

Խեչո (Խաչատուր Ամիրյան, 1872, Նախիջևան, Երևանի նահանգ, Կովկասի փոխարքայություն, Ռուսական կայսրություն - հուլիս 1915, Բաղեշ, Բիթլիսի վիլայեթ, Օսմանյան կայսրություն, թաղված է Վանում), հայ ազգային-ազատագրական շարժման մարտիկ։ ՀՅԴ կուսակցության անդամ։ 1904 թվականին եղել է Իրանում, Նիկոլ Դումանի խմբում փորձել է անցնել Սասուն։ 1905-1906 թվականներին՝ Թիֆլիսում հայ-թաթարական ընդհարումների ժամանակ մասնակցել է հայերի ինքնապաշտպանությանը, 1908-1910 թվականներին՝ իրանական հեղափոխական շարժմանը։ Առաջին համաշխարհային պատերազմի (1914-1918) սկզբնական շրջանում եղել է հայկական կամավորական 2-րդ գնդի հրամանատար Դրաստամատ Կանայանի օգնական։ 1915 թվականին հեծյալ վաշտի գլուխն անցած մասնակցել է Վանի ազատագրական մարտերին (1915-ի մայիսի 5) և առաջինը մտել ազատագրված Վան։ Այնուհետև Խեչոյի վաշտն ուղղվել է դեպի Բաղեշ և Մուշ օգնելու Տարոնի և Սասունի ազատագրական և ինքնապաշտպանական համար կռվող ֆիդայիներին։ Զոհվել է մարտում՝ Բաղեշի մոտ։


== Պատկերասրահ ==
Նախիջևանի ջրամբար

Նախիջևանի ջրամբար, ջրամբար է Խախ գյուղի մոտ, Նախիջևանի գետի վրա։ Շահագործման է հանձնվել 1973 թ. և ունի 274 խմ տարողություն։ Այս ջրամբարից ջրանցքներով սնվում են նաև Սիրաբի և Ուզունոբայի ջրամբարները։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Ամֆիպոլիսի հնագիտական թանգարան

Ամֆիպոլիսի հնագիտական թանգարան  (հուն․՝ Αρχαιολογικό μουσείο Αμφίπολης), գտնվում է Հոսնի բերանի (Struma) բերդաքաղաքում, Սալոնիկի «Էգնիտիա» - Կավալա երկաթուղու 2 կմ հեռավորության վրա, անմիջապես հնագիտական վայրում, որը հիմնադրվել է մ.թ.ա 437 թ. ե. Հին Ամֆիպոլիսի է Հունաստանի կենտրոնական Մակեդոնիայի շրջակայքում։


== Նկարագրություն ==
Թանգարանը պարունակում է բազմաթիվ ցուցանմուշներ, որոնք վերաբերում են Ամֆիպոլիսի պատմությանը և մշակույթին, հնադարանից մինչև Հունաստանի պատմության բյուզանդական շրջանը։
Թանգարանը գտնվում է շենքում, որի շինարարությունը ավարտվել է 1995 թվականին։ Գտածոները ցուցադրվում են ժամանակագրական կարգով, և բաժանված են հետևյալ խմբերի`նախապատմական ժամանակաշրջանում (թանգարանային Պանգեոն լեռից ), արխաիկ ժամանակաշրջան (ցուցադրվում են հնագիտական մարզադահլիճից, հելլենիստական գերեզմանատներից, հելլենիստական շենքերից և պեղումներից), դասական և հելլենիստական ​​ժամկետները (ցուցադրվում են արխայիկ գիմնազիայից, հելլենիստական ​​գերեզմանոց, հելլենիստական ​​շենքեր և պեղումներ), հռոմեական շրջան (այդ խճանկարը շենքերի հռոմեական շրջանում և մասունքները պեղված է տեղական գերեզմանոցում), վաղ քրիստոնեական շրջան (ցուցանմուշները հինգ վաղ քրիստոնեական բազելիկների և Ամփիպոլիսի), և ներկաիս  դարաշրջան (ցուցանմուշները հայտնաբերվել Նեա Ամփիպոլիս մատուռից)։
Ցուցանմուշների կարևորագույն նմուշներից են նեոլիթյան դարաշրջանի (մ.թ.ա 6000-3000) կնիքները և արձանիկները, Ամփիպոլիսի հարևանությամբ գտնվող ոսկե արձանիկները, Պիրիխիոս (հունական ռազմական պար) պարը կատարողների արձանիկները, երեք արձաններ՝ Օրեստ և Էլեկտրա (մ.թ.ա II դար), կնոջ արձանիկ (մ.թ.ա. IV  դար), Աֆրոդիտե և Էրոս (մ.թ.ա II դար), Ատիսի տեղական աստվածուհու կիսանդրին (մ.թ.ա I  դար), մազերը պոկող և կուրծք ծեծող հավերժահարսի արձանը, մի արծաթե տապանակ, որի մեջ հայտնաբերվել է ոսկե ծաղկեպսակ եւ մի մարդու թաղման ոսկե ծաղկեպսակ։
Հռոմեական և բյուզանդական ժամանակաշրջանների ցուցադրությունում հռոմեական շենքից և մայրաքաղաքից երկու աղավնու նկար կա, ինչի օգնությամբ փորագրված է ոչխարի գլուխ։
Առաջին հարկում տեղակայված են հնագույն Արգիլի գտածոները, հինավուրց Ամփիպոլիս նավահանգիստը, որը կանգնած է հինավուրց Ամփիպոլիսի 7 հարակից շրջանի պատմության հետ։
Թանգարանի մուտքի մոտ կա XVIII դարի պատմաբանների նամակագրություն, որը վերաբերում է հնագույն Ամֆիպոլիսին, 1913 թ.-ին պեղված լուսանկարներով եւ դրա վերականգնմանը։


== Ծանոթագրություններ ==


== Արտաքին հղումներ ==
Hellenic Ministry of Culture and Tourism
Museums of macedonia
Ստրկությունը միջազգային իրավունքում

Ստրկությունը միջազգային իրավունքում, մարդկանց անօրինական շահագործումը կանխարգելելու և ստրկության երևույթը արմատախիլ անելու ձեռնարկումներն ու իրավական կարգավորումները միջազգային իրավունքում։ Ստրկության անթույլատրելիության մասին ձևակերպումները հանդիպում են միջազգային իրավունքի մի շարք պայմանագրերում, կոնվենցիաներում և հռչակագրերում։ Այդ իրավանորմերը՝ որպես իրավունքի աղբյուր, նորմատիվ-իրավական բնույթ են ձեռք բերում ներպետական օրենսդրությունների մակարդակում։
Ըստ Մարդու իրավունքների համընդհանուր հռչակագրի (ընդունված՝ 1948 թվական) 4-րդ հոդվածի․


== Ստրկության վերացման պատմություն ==
1807 թվականին Մեծ Բրիտանիայում ընդունվում է ստրկատիրության արգելման մասին ակտ, մինչդեռ ստրկության վերացման գործընթացը չէր վայելում համասոցիալական շրջանակների օժանդակությունը։ 1833 թվականին ձևավորվում է Ստրկության դեմ պայքարի ամերիկյան ընկերությունը, որի ստեղծմամբ էլ ավելի է աշխուժանում աբոլիցիոնիզմի (սևամորթների ստրկության վերացմանն ուղղված շարժում Միացյալ Նահանգներում, Մեծ Բրիտանիայում և Ֆրանսիայում)։ Քննարկվող ժամանակաշրջանում Բրիտանական կայսրությունը՝ իր գաղութային տարածքներով, համարվում էր աշխարհի ամենամեծ պետությունը, ուստի այս քայլով մեծաքանակ ստրուկներ ազատվում էին, այսպես ասած «անազատության կապանքներից»։ 19-րդ դարի կեսերին և վերջնամասում ի հայտ է գալիս ստրկության մասին նոր ըմբռնումների, որի բովանդակային արտահայտությունը «ազատություն՝ ճնշումներից և բռնակալությունից» արտահայտությունն է։ Վերջինիս իմաստը պետաիրավական վարչակարգի հակաժողովրդավարական, ավտոկրատիկ բնույթն էր, որն էլ արհեստածին սահմանափակումներ էր ստեղծում հասարակության համար։
Ամերիկայի Միացյալ Նահանգների անկախության հռչակագիրը, Մարդու և քաղաքացու իրավունքների ֆրանսիական դեկլարացիան, Մարդու իրավունքների աֆրիկյան խարտիան, Հարավաֆրիկյան Հանրապետության Սահմանադրությունը միանշանակ կերպով պաշտպանում են այն գաղափարը, որ յուրաքանչյուր մարդ պետք է զեր մնա բռնությունից և ճնշումներից։ Չնայած նմանօրինական օրենսդրական արգելքներին՝ ստրկությունը շարունակում էր պահպանվել մի շարք երկրներում, այդ թվում՝ Միացյալ Նահանգներում։ Ժամանակակից աշխարհաքաղաքական պայմաններում միջազգային հանրությունը որդեգրել է յուրաքանչյուր անձի ստրկությունից զերծ պահելու իրավունքի լիարժեք պաշտպանության սկզբունքը՝ փոխադարձ համագործակցության պայմաններով։


== Միջազգային իրավական կարգավորում ==


=== Ստրկության մասին կոնվենցիա ===
Միջազգային հանրության կողմից իրավական հարթությունում ստրկության վերացմանն ուղղված առաջին գործնական քայլն իրականացնում է 1926 թվականին, որն արտահայտվում Ստրկության մասին Ազգերի լիգայի կոնվենցիայի ընդունմամբ։ Նույնօրինակ ուղղվածությամբ մեկ այլ միջազգային պայմանագիր ընդունվում է նաև 1957 թվականին՝ ի հավելումն ՄԱԿ-ի կողմից ընդունված Ստրկության վերացման մասին լրացուցիչ կոնվենցիայի (1956 թվական)։
1926 թվականի Ստրկության մասին կոնվենցիան միջազգային իրավական առաջին ակտն է, որը սահմանում է «ստրկություն» հասկացությունը։ 

Թեև վերոնշյալ փաստաթուղթը հստակորեն սահմանում է ստրկության հասկացությունը, այնուամենայնիվ, այն բազմակողմանիորեն չի ներկայացնում դրա տարաբնույթ դրսևորումները։


== Տես նաև ==
Ստրկության վերացման միջազգային օր
Մարդու իրավունքների համընդհանուր հռչակագիր


== Ծանոթագրություններ ==
Սոսնոգորսկի մունիցիպալ շրջան

Սոսնոգորսկի մունիցիպալ շրջան (ռուս.՝ Муниципальное образование муниципального района «Сосногорск», կոմի՝ Сӧснагорт), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1979 թվականին։ Վարչական կենտրոնը՝ Սոսնոգորսկ։


== Աշխարհագրություն ==
Շրջանի տարածքի մակերեսը կազմում է 16500 կմ²։


== Բնակչություն ==
2007 թվականի մարդահամարի արդյունքներով շրջանում բնակվում էր 49790 մարդ։ Բնակչության խտությունը կազմում էր 3,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նովիե Սալի

Նովիե Սալի (ուկրաիներեն՝ Нові Сали), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1645 թվականին։
2001 թվականի տվյալներով Նովիե Սալի գյուղում բնակվում էր 106 մարդ։ Բնակավայրը զբաղեցնում է 0,468 կմ² տարածք։ Բնակչության խտությունը կազմում էր 226,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հնչող արձան (Երևան)

«Հնչող արձան», գտնվում է Երևանի կենտրոնում՝ Ալեք Մանուկյան փողոցում, Հայաստանի հանրային ռադիոյի շենքի առջև։


== Պատմություն ==
Արձանը խորհրդանշական է՝ նվիրված Հայաստանի Հանրային հեռուստատեսության 60 և Հայաստանի հանրային ռադիոյի 90-ամյակին։ Պատկերում է ընտանիք, հեռուստացույց և ռադիո։ Տեղադրվել է 2016 թվականին։
Հնչող արձան է։ Հնչում է երևանյան երաժշտություն, նախատեսվում է նաև Հանրային ռադիոյի ուղիղ եթերը։
Ռադիոյի շենքի երկայնքով՝ Սայաթ-Նովա պողոտայից մինչև Ալեք Մանուկյան 5 հասցե, բացվել է «Նվիրյալների արահետը»՝  90 հուշաքար, որոնց վրա ժամանակի ընթացքում դաջվելու են հեռուստատեսությունում և Հանրային ռադիոյում աշխատած, մեծ ավանդ ունեցած մարդկանց անունները։


== Հեղինակ ==
Քանդակագործ՝ Դավիթ Մինասյան


== Պատկերասրահ ==

		
		
		
		
		
		
		


== Ծանոթագրություններ ==
Say So

Say So (անգլ. թարգմանաբար՝ «Այդպես էլ ասա»), ամերիկացի երգչուհի և երգերի հեղինակ Doja Cat-ի երգը, որը իր երկրորդ Hot Pink ստուդիական ալբոմի հինգերորդ սինգն է։ Թողարկվել է 2020 թվականի հունվարի 28-ին Kemosabe և RCA լեյբլներում։


== Պատմություն ==
«Say So» սինգլը 2020 թվականի հունվարի 28-ին զբաղեցրել է 95-րդ հորիզոնականը, հիմնականում ամերիկյան Billboard Hot 100 հիթ-շքերթում, այդ թվում՝ Tik Tok-ում հայտնված պարային տեսահոլովակների շնորհիվ։


== Արձագանքներ ==
Consequence of Sound հրատարակությունից գրախոս Լյուսի Շենքերը Hot Pink ալբոմի իր տեսությունում երգը անվանել է «ավանդական փոփ հիթ»։ Ներիշա Պենոուզը Elle ամսագրում գրել է, որ «երգը նոստալգիաի է, Դոջայի ձայնը լողում է թափվող սինթեզատորների և զվարճալի բասային գծի շերտի վրա»։ Clash ամսագրի մեկնաբանը նշել է, որ «երգը ամբողջովին ստեղծված է Դոջայի կատարյալ վոկալային կատարման համար»։
Սակայն որոշ հեղինակներ նշել են, որ երգը նման է ամերիկացի էլեկտրոնային երաժիշտ Skylar Spence-ի (հայտնի է որպես Saint Pepsi) «Fiona Coyne» երգին։


== Համերգային ելույթներ ==
2020 թվականի փետրվարի 26-ին Դոջան կատարել է երգը The Tonight Show Starring Jimmy Fallon շոուի ժամանակ։ Երգչուհին հագել է վարդագույն բոդիի՝ երկու կին պարողների հետ, որոնք կատարել են դիսկո ոճի պար, ներառյալ պարային շարժումներ Tik Tok ցանցից։


== Երաժշտական տեսահոլովան ==
«Say So» երգի երաժշտական տեսահոլովակը թողարկվել է 2020 թվականի փետրվարի 27-ին։ Թեմատիկորեն կապված է 1970-ական թվականների դիսկո դարաշրջանի և Լոս Անջելեսի հետ։ Հաննա Լյուքս Դևիսի նկարահանած տեսանյութում Դոջան հայտնվում է մի քանի «փայլող» հագուստներով և զբոսնում է վագրի հետ։ Տեսահոլովակում հայտնվում են նաև Tik Tok ցանցի աստղ Դոնտե Քոլին և Հեյլի Շարփը, որոնք ստեղծել են վիրուսային պարը երգի համար։ Երգը հայտնի դարձրել է պարը, որը նույնպես ցուցադրվել է տեսահոլովակում։


== Թրեքների ցանկ ==
Jax Jones Midnight Snack Remix
«Say So» (Jax Jones Midnight Snack Remix) — 3:30


== Հիթ-շքերթներ ==
Illegal chart entered Ireland4|20


== Հավաստագրումներ ==


== Թողարկման ամսաթիվ ==


== Ծանոթագրություններ ==


== Արտաքին հղումներ ==
 «Say So (Jax Jones Midnight Snack Remix) (Audio)»  2020 թվականի փետրվարի 13
 «Say So (Official Video)»  (պաշտոնական տեսահոլովակ) 2020 թվականի փետրվարի 27
Լայխինգեն

Լայխինգեն (գերմ.՝ Laichingen), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 10 867մարդ (ըստ 2010 թվականի դեկտեմբերի 31-ի). Տարածքը կազմում է 69,84 կմ²։ Պաշտոնական կոդ՝ 08 4 25 071։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ
Փուչիկ աթոռ

Փուչիկ աթոռ (անգլ.՝ Bubble Chair) աթոռի տեսակ՝ նախագծված Էէրո Աարնիոյի կողմից, 1968 թվականին՝ Ֆինլանդիայում։ Արնիոյի փուչիկ աթոռը հիմնված է նրա նշանավոր գնդակ աթոռ գաղափարի վրա։ Այն պատրաստված է ակրիլից, պողպատե շրջանակի վրա է և ունի կաշվե բարձիկներ։ Աթոռը ունի նրբագեղ ծածկ, որը ճնշում է արտաքին աղմուկը և ապահովում է զուտ հանգստանալու մթնոլորտը։ Այն տարածում է ստացել Աարնիո Օրիգինալսի կողմից։ Աթոռը չունի պատվանդան և կախված է վերևից, լողացող փուչիկի կամ պղպջակի զգացում է առաջացնում։ Այն հանդիսանում է արդյունաբերական դիզայնի դասական օրինակ, առաջ է բերել կահույքի դիազայնի մեջ պլաստիկայի կիրառումը։ Աթոռը համարվում է արդիական կամ տիեզերական, և հաճախ խորհրդանշում է 1960-ականների ժամանակաշրջանը։
Փուչիկ աթոռը հաճախ շփոթում են գնդակ աթոռի հետ, իսկ վերջինս էլ տարբերվում է իր կենտրոնական ոտքով։ Այն պատրաստվում է ակրիլ գնդակից, չժանգոտվող պողպատի խողովակից և պողպատե շղթայից։

Գնդակ աթոռը, ինչպես նաև փուչիկ աթոռը դարձել են ամբողջ աշխարհում հայտնի և ցանկալի կահույքի մի մաս։


== Ծանոթագրություններ ==


== Արտաքին հղումներ ==
Official Aarnio website


== Աղբյուրներ ==
Eero Aarnio's Bubble Chair
Replica Eero Aarnio Hanging Bubble Chair
Լուկա (գյուղ, Ստարոռուսկի շրջան)

Անվան այլ կիրառումների համար տե՛ս՝ ԼուկաԼուկա (ռուս.՝ Лука), գյուղ Ռուսաստանի, Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլատոնո-Պետրովկա (Ազովի շրջան)

Պլատոնո-Պետրովկա (ռուս.՝ Платоно-Петровка ), գյուղ Ռուսաստանի Ռոստովի մարզի Ազովի շրջանում։ Մտնում է Նովոալեքասնդրովսկովո գյուղական համայնքի կազմի մեջ։ Ազով քաղաքից գտնվում է 15 կմ հեռավորության վրա։
Խավիեր Մասկերանո

Խավիեր Ալեխանդրո Մասչերանո (իսպ.՝ Javier Alejandro Mascherano, հունիսի 8, 1984(1984-06-08)[…], San Lorenzo, Santa Fe, Սանտա Ֆե նահանգ, Արգենտինա), արգենտինացի ֆուտբոլիստ, իսպանական Բարսելոնա ՖԱ կիսապաշտպան։


== Լիվերպուլ ==
Մասչերանոն «Լիվերպուլ» տեղափոխվեց 2007 թվականին Վեստ Հեմ Յունայթեդից վարձակալական հիմունքներով։ Չեմպիոնների լիգայի եզրափակչից հետո երկրպագուների վարկածով Մասչերանոն ճանացվեց խաղի լավագույն ֆուտբոլիստ։ 2008 թվականին փետրվարի 29-ին Խավիերը մշտական պայմանագիր կնքեց «Լիվերպուլի» հետ։
Հաջորդ երկու մրցաշրջանների ընթացքում Մասչերանոն մնաց «Լիվերպուլի» լավագույն ֆուտբոլիստներից մեկը, հենց այդ պատճառով՝2009/2010 մրցաշրջանից հետո պարզ դարձավ, որ նրա հեռանալը Էնֆիլդից անխուսափելի է։ Արդյունքում Մասչերանոն տեղափոխվեց «Բարսելոնա» 2010 թվականի օգոստոսի 30-ին։


== Ծանոթագրություններ ==
Պինդ ընկույզ (ֆիլմ, 1988)

Անվան այլ կիրառումների համար տե՛ս՝ Պինդ ընկույզ (այլ կիրառումներ)Պինդ ընկույզ (անգլ.՝ Die Hard), ռեժիսոր Ջոն Մակթիրնանի ֆիլմերից, որի գլխավոր դերերը մարմնավորում են Բրյուս Ուիլիսը, Ալան Ռիքմանը, Բոնի Բեդելիան, Ռեջինալդ Վելջոնսոնը, Փոլ Գլիսոնը, Ուիլյամ Էթերթոնը, Հարտ Բոկները, Ջեյմս Շիգետան, Ալեքսանդր Գոդունովը, Բրունո Դոուոնը։
Նյույորքյան երկնաքերերից մեկում լոսանջելոսյան ոստիկան Ջոն Մաքլեյնը մահացու պայքարի մեջ է մտնում քաղաքական ահաբեկիչների խմբի հետ, որոնք պատանդ են վերցրել երկու տասնյակ մարդու՝ այդ թվում և Մակլեյնի կնոջը։ Ամեն ինչ սկսվեց նրանից, որ հերոսը որոշել էր գալ իր կնոջ մոտ Սուրբ Ծնունդը միասին նշելու համար, բայց վերջում այդ ամենը դարձավ մի իրական պատերազմ։


== Տես նաև ==
«Պինդ ընկույզ 2»
«Պինդ ընկույզ 3. Հատուցում»
«Պինդ ընկույզ 4.0»


== Ծանոթագրություններ ==


== Արտաքին հղումներ ==
Պինդ ընկույզ(անգլ.) ֆիլմը Internet Movie Database կայքում
«Պինդ ընկույզ»(ռուս.) ֆիլմը ԿինոՊոիսկ կայքում։
Լի շրջան (Կենտուկի)

Անվան այլ կիրառումների համար տե՛ս՝ Լի շրջան (այլ կիրառումներ)Լի շրջան (անգլ.՝ Lee County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 544 կմ² է, բնակչությունը՝ 7.887 մարդ (2010 թ. տվյալներով)։ Շրջկենտրոնն է Բեթիվիլ բնակավայրը։ Կազմավորվել է 1870 թ.։
Ցենտ (այլ կիրառումներ)

Ցենտ, կարող է վերաբերել՝

Ցենտ - լայնորեն տարածված դրամական միավորի անվանում
Ցենտ - անչափելի լոգարիթմական միավոր երկու հաճախությունների հարաբերությամբ կամ երաժշտական ինտերվալի սահմանների նշանակությամբ
Արտակ Անդրիկյան

Արտակ Անդրիկյան (հունվարի 24, 1988(1988-01-24), Երևան, Հայկական ԽՍՀ, ԽՍՀՄ), հայ ֆուտբոլիստ, խաղում է երևանյան «Ուլիս» ֆուտբոլային ակումբում, կիսապաշտպան։ Ուլիսի հետ պայմանագիր է ստորագրել 2010 թվականի փետրվարի։


== Ակումբային կարիերա ==
Արտակը «Փյունիկ» ֆուտբոլային ակումբի տաղանդավոր սաներից մեկն է։ Արտակը հիմնական կազմում տեղ գտավ իր դուբլից հետո։ «Փյունիկ-2-ի» կազմում անցկացրել է 5 խաղ, որից հետո տեղափոխվել է գլխավոր թիմ։ Նույն թվականին Արտակը մի ամբողջ խաղ անցկացրել է խաղադաշտում, Հայաստանի սուպերգավաթի առաջնության «Միկայի» դեմ խաղում։ Այդ պահից սկսած Անդրանիկյանը ընդգրկվեց Երիտասարդական հավաքականի շարքերը։ 2008 թվականին Արտակը անցկացրել է 24 խաղ և 29 խաղ տարբեր առաջնություններում։ 2009 մրցաշրջանում հազվադեպ էր խաղադաշտ դուրս գալիս, և այդպես կորցրեց իր տեղը հիմնական կազմում։ 2009 թվականի դեկտեմբերին ցուցադրվեց Արտակ Անդրանիկյանի և Նորայր Սահակյանի տրանսֆերը։


== Ելույթների վիճակագրություն ==


== Ձեռքբերումներ ==
 «Փյունիկ»
Հայաստանի առաջնություն՝ 2007, 2008, 2009
Հայաստանի Գավաթ՝ 2009 Մրցանակակիր
Հայաստանի սուպերգավաթ՝ 2007, 2008
Հայաստանի սուպերգավաթի՝ 2009 Ֆինալիստ
 «Ուլիս»
Հայաստանի հաղթող՝ 2011
2010 բրոնզե մեդալակիր


== Ծանոթագրություններ ==


== Արտաքին հղումներ ==
Профиль на официальном сайте ФФА (ռուս.)
Профиль на footballdatabase.eu (անգլ.)
Միջազգային ժուռնալիստիկա

Միջազգային ժուռնալիստիկա (անգլ.՝ International journalism), ժուռնալիստիկայի բաժին, որն ուսումնասիրում է լրագրողների և ԶԼՄ-ների գործունեությունը միջազգային տեսանկյունից․ միջազգային և տարածաշրջանային կազմակերպություններ, որոնք զանգվածային հաղորդակցության ալիքների միջոցով ստեղծում, մշակում, պահպանում և տարածում են ստանդարտներ, իրավունքների և էթիկայի նորմերի համախումբ։
Միջազգային ժուռնալիստիկայի հետազոտողների ուշադրությունը գրավում է տեղեկատվական հասարակությունում զանգվածային լրատվամիջոցների փոխակերպումը և նոր ԶԼՄ-ների առաջացումը (անգլ.՝ new media)՝ զանգվածային լրատվամիջոց, որն առաջացել է մուլտիմեդիայի և համաշխարհային ցանցերի կապի սինթեզի արդյունքում։


== Իրադարձություններ ==
Ամեն տարի աշխարհում անցկացվում են բազմաթիվ գիտական կոնֆերանսներ և փառատոններ նվիրված լրագրողների միջազգային գործառույթներին։ Արդեն մի քանի տարի է այդ ոլորտում մեծագույն միջոցառում է համարվում Լրագրողների միջազգային փառատոնը, որը կայանում է Իտալիայի Պերուջա բնակավայրում։


== Գրականություն ==
Global Journalism Research: Theories, Methods, Funding, Future. Blackwell Publishing. ISBN 978-1-4051-5331-7. 2008
Wardrip-Fruin, Noah and Nick Montfort, ed (2003). The New Media Reader. MIT Press. ISBN 0-262-23227-8.
http://www.ifj.org/en Archived 2009-01-05 at the Wayback Machine.
Учебное пособие / С. А. Михайлов, С. Б. Никонов — СПб.: С.-Петерб. гос. ун-т, филол. ф-т, 2012. — 150 с.
Nikonov S. Noopolitical Aspect of International Journalism Middle-East Journal of Scientific Research 17 (1): 21-25, 2013, IDOSI Publications, 2013


== Արտաքին հղումներ ==
Магистерская программа международной журналистики в МГИМО (У) Archived 2013-01-23 at the Wayback Machine.
Отделение второго высшего образования по специальности «Международная журналистика (с углубленным изучением двух иностранных языков)» факультета журналистики МГУ
Магистратура международной журналистики в City Unversity London Archived 2009-03-22 at the Wayback Machine.
Михайлов С.А. Никонов С.Б.  Международное право и законодательство иностранных государств о СМИ
Դեբրևո (գյուղ, Վյազեմսկի շրջան)

Դեբրևո (ռուս.՝ Дебрево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (92101-92200)

Աստերոիդների ցանկ (92001-92100)  • Աստերոիդների ցանկ  • Աստերոիդների ցանկ (92201-92300)
 Աստերոիդների ցանկ (92001-92100)  • Աստերոիդների ցանկ  • Աստերոիդների ցանկ (92201-92300)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Պիիպսեմյաե

Պիիպսեմյաե (էստ․՝ Piipsemäe), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովովիկտորովկա (այլ կիրառումներ)

Նովովիկտորովկա, կարող է վերաբերել՝

Նովովիկտորովկա - գյուղ, Ուկրաինայի Դոնեցկի մարզի Դոբրոպոլսկի շրջանում
Նովովիկտորովկա - գյուղ, Ուկրաինայի Կիրովոգրադի մարզի Դոբրովելիչկովի շրջանում
Տաճարի լեռ

Տաճարի լեռ (արաբ․՝ الحرم القدسي الشريف‎‎, ալ Հարամ ալ Քուդս աշ Շարիֆ — «ազնվագույն սրբություն»; եբրայերեն՝ הַר הַבַּיִת‎, Հար ա Բաիթ, նաև եբրայերեն՝ הַר הַמוריה‎, Հար ա Մորիա), Երուսաղեմի Հին քաղաքում գտնվող, դիրքով այլ շրջանների վրա տիրող, բարձր պատերով պարսպված ուղղանկյուն հրապարակ։ Բարձրությունը ծովի մակարդակից 774 մետր է։
Քարե պարսպի բարձրությունը ամենաբարձր կետում 45 մետր է։ Քարե շարվածքի ընդհանուր ծավալը 200 հազար մ³ է՝ մի փոքր քիչ քան Գիզայի Մենկաուրի բուրգի ծավալը։
Հուդայականության առաջին, իսլամի երրորդ սրբավայրը սրբավայրը։ Տաճարի լեռան տարածքում են գտնվել՝ Երուսաղեմի առաջին և երկրորդ տաճարները։ Այժմ Տաճարի լեռան տարածքում  գտնվում են երկու մզկիթ՝ ալ-Ակսան և Ժայռի գմբեթը։


== Ծանոթագրություններ ==
Պորտուգալիայի դրոշ

Պորտուգալիայի Հանրապետության դրոշը Պորտուգալիայի Հանրապետության պետական խորհրդանիշներից մեկն է։
Բյելպյեշ (կանտոն)

Բյելպյեշ (ֆր.՝ Belpech), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 2006 թվականի մարդահամարի կանտոնի բնակչությունը 2116 մարդ էր։Կանտոնի համարը 1105 է։ Կանտոնում կա 12 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Քվեդա Չխորոծղու

Քվեդա Չխորոծղու (վրաց.՝ ქვედა ჩხოროწყუ), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1192 մարդ։


== Ծանոթագրություններ ==
Սուպրունովկա (այլ կիրառումներ)

Սուպրունովկա, կարող է վերաբերել՝

Սուպրունովկա - գյուղ, Ուկրաինայի Պոլտավայի մարզի Պոլտավայի շրջանում
Սուպրունովկա - գյուղ, Ուկրաինայի Սումիի մարզի Բելոպոլիեի շրջանում
Սուպրունովկա - գյուղ, Ուկրաինայի Վիննիցայի մարզի Նեմիրովի շրջանում
Սան Գաբրիել դու Ուեստի

Սան Գաբրիել դու Ուեստի (պորտ.՝ São Gabriel do Oeste), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 27.221 մարդ՝ 2020 թվականի տվյալներով։ Գրավում է 3 864,859 կմ2 տարածք։ Բնակչության խտությունը կազմում է՝ 5,44 մարդ/կմ2։


== Պատմություն ==
Քաղաքը հիմնադրվել է 1980 թվականի մայիսի 12-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 390.116.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 20.237,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,808 (տվյալները ՄԱԿ-ի զարգացման ծրագրի)։


== Ծանոթագրություններ ==
Pour It Up

«Pour It Up», բարբադոսցի երգչուհի Ռիհաննայի երգն է։ Այն թողարկվել է 2013 թվականի հունվարի 8-ին, որպես նրա «Unapologetic» կոչվող յոթերորդ ստուդիական ալբոմի երրորդ սինգլ։ Երգը գրվել է Ռիհաննայի, Mike Will Made It-ի, Rock City-ին և Ջասթին Գարների կողմից։ Երգը էլեկտրոնային դանս ժանրի մեջ է, սակայն ներառում է նաև շատ ցածր հիփ հոփ բիթ։
Երգն արժանացել է միքսված արձագանքների երաժշտական քննադատների կողմից, որոնցից մի քանիսը համարել են այն որպես «Unapologetic» ալբոմի ընդգծում։ Միացյալ Նահանգներում որպես սինգլ թողարկվելուց հետո, երգը Billboard Hot 100 հիթ շքերթ է մտել 90-րդ հորիզոնականով, սակայն այնուհետև բարձրացել է 19-րդ հորիզոնական։
Երգի տեսահոլովակը, որի ռեժիսորն է Վինսենթ Հեյքոքը, նկարահանվել է 2013 թվականի մայիսին։ Պրեմիերան կայացել է նույն տարվա հոկտեմբերի 2-ին։


== Հիթ շքերթներ ==


=== Շաբաթական չարթեր ===


=== Տարեվերջյան հիթ-շքերթներ ===


== Հավաստագրեր ==


== Ռեմիքս տարբերակ ==
«Pour It Up» երգի պաշտոնական ռեմիքս տարբերակը թողարկվել է 2013 թվականի մարտի 20-ին iTunes-ում։ Ռեմիքս տարբերակում բացի Ռիհաննայից, իրենց ռեփ հատվածներով հանդես են եկել նաև ամերիկացի ռեփերներ Յանգ Ջիզին, Ռիք Ռոսը, Ջուսի Ջեյը և T.I.-ը։


=== Նախապատմություն ===
2013 թվականի մարտի 4-ին հայտնի է դառնում, որ երգի պաշտոնական ռեմիքս տարբերակում իրենց մասնակցությունն են ունենալու ամերիկացի ռեփերներ Յանգ Ջիզին, Ռիք Ռոսը, Ջուսի Ջեյը և T.I.-ը։ Երկու շաբաթ անց՝ մարտի 20-ին, iTunes-ում կայանում է ռեմիքսի համաշխարհային թողարկումը։ Ավելի ուշ նաև թողարկվում է ռեփեր Թու Չեյնսի մասնակցությամբ ռեմիքս տարբերակը։


=== Թողարկման պատմություն ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Լարս ֆոն Թրիեր

Լարս ֆոն Թրիեր (դան․՝ Lars von Trier, ապրիլի 30, 1956(1956-04-30), Կոնգենս Լյունգբյու, Մայրաքաղաքային տարածաշրջան, Դանիա), դանիացի ռեժիսոր, սցենարիստ, պրոդյուսեր, դերասան, մոնտաժող, օպերատոր և կոմպոզիտոր, մեր ժամանակների նշանավոր կինոդեմքերից մեկը։
Կինեմատոգրաֆիայում «Դոգմա 95» ուղղության հիմնադիր։ Նրա ֆիլմերը աչքի են ընկնում օպերատորական հատուկ աշխատանքով, դեկորացիաների յուրօրինակ ձևավորումով, ինքնատիպ սյուժեներով, որոնցից «Դոգվիլ», «Եվրոպա», «Խավարում պարողը» և «Ճեղքելով ալիքները» ֆիլմերը նրա կինեմատոգրաֆիական ձեռագրի լավագույն արտահայտումներն են։


== Կենսագրություն և կարիերա ==
Լարս ֆոն Թրիերը ծնվել է 1956 թ. ապրիլի 30-ին Դանիայի մայրաքաղաք Կոպենհագենում։ Ավարտել է Դանիայի Ազգային դպրոցը 1983 թ.։
Առաջին աշխատանքը 1976 թ. նկարահանած Orchideengärtnereien կարճամետրաժ ֆիլմն էր։ Նրա դիպլոմային «Ազատագրման նկարներ» (Befrielsesbilleder) ֆիլմը աշխատանքը 1984 թ. Մյունխենի կինոփառատոնում արժանանում է գլխավոր մրցանակի։
Թրիերի առաջին մեծ աշխատանքը «Հանցագործության տարրեր» (1984) ֆիլմն էր, որը ստացել է մրցանակ Կաննի, Չիկագոյի և Մանհեյմի կինոփառատոններում։ Այս ֆիլմում, ինչպես և իր հետագա ֆիլմերից շատերում, Լարս ֆոն Թրիերը հանդես է եկել որպես ռեժիսոր, սցենարիստ, օպերատոր և դերասան։


== Ֆիլմագրություն ==
Ընդհանուր թվով նկարահանել է 33 ֆիլմ, 34 ֆիլմի սցենարի հեղինակ է, 11 ֆիլմի պրոդյուսեր, 9-ական ֆիլմի օպերատոր և մոնտաժող, խաղացել է 12 ֆիլմում։ 
Առավել նշանավոր ռեժիսորական ֆիլմերն են.


== Մրցանակներ ==
Մոտ 80 կինոմրցանակի դափնեկիր է։ 

ներկայացվել է Օսկարի և Ոսկե Գլոբուսի
8 անգամ արժանացել է Դանիական «Բոդիլ» կինոմրցանակի
14 անգամ ներկայացվել է Կաննի կինոփառատոնի տարբեր մրցանակի, ստացել է 6 մրցանակ
1 անգամ ստացել է Սեզար, 1 Գոյա, 1 Դավիթ դի Դոնատելլի անվան մրցանակ և այլն


== Ծանոթագրություններ ==


== Գրականություն ==
Антон Долин. Ларс фон Триер։ Контрольные работы. Анализ, интервью. - М.։ «Новое литературное обозрение», 2004. - 454 с. - (Кинотексты). - ISBN 5-86793-312-1
Стиг Бьоркман. Ларс фон Триер։ Интервью = Trier om von Trier / Пер. с швед. Ю. Колесовой. - СПб.։ ИД «Азбука-классика», 2008. - 352 с. - (Арт-хаус). - 7000 экз. - ISBN 978-5-91181-674-2
Андрей Плахов. Ларс фон Триер // Режиссёры настоящего. Том 2. Радикалы и минималисты. - СПб.։ «Амфора», «Сеанс», 2008. - С. 210 - 241. - 320 с. - (Дом кино). - 4000 экз. - ISBN 978-5-367-00806-7
Плахов, А. С. Ларс фон Триер. Кинематограф как религия без морали // Всего 33. Звезды мировой кинорежиссуры. - Винница։ АКВИЛОН, 1999. - С. 287 - 302. - 464 с. - ISBN 966-95520-9-5
Georg Tiefenbach. Drama und Regie։ Lars Von Triers Breaking the Waves, Dancer in the Dark, Dogville. - Königshausen & Neumann, 2009. - 252 p. - (Film - Medium - Diskurs). - ISBN 978-3-8260-4096-2
Jan Lumholdt. Lars Von Trier։ Interviews. - Univ. Press of Mississippi, 2003. - 218 p. - ISBN 978-1-57806-532-5
Linda Badley. Lars Von Trier. - University of Illinois Press, 2001. - 216 p. - ISBN 978-0-252-07790-6


== Արտաքին հղումներ ==
«Zentropa» կինոընկերության կայք (դան.) (անգլ.)
IMDb-ում էջ (անգլ.)
«Սեանս» թերթի կայքում Archived 2008-07-28 at the Wayback Machine. (ռուս.)
Ազգանվեր հայուհյաց ընկերություն

Ազգանվեր հայուհյաց ընկերություն, հիմնվել է 1879 թվականներին, Կ-Պոլսում՝ Զապել Ասաստուրի (Սիպիլ) նախաձեռնությամբ։ Նպատակն էր՝ կրթել Արևմտյան Հայաստանի գավառների հայ աղջիկներին։ Ընկերության միջոցները գոյանում էին անդամավճարներից, նվիրատվություններից, վիճակախաղերից ևն։ 1880-ին Քղիում բացեց առաջին դպրոցը։ 1895-ի կոտորածի օրերին Ազգանվեր հայուհյաց ընկերություն' դադարեց գործելուց։ Վերաբացվեց 1908-ին։ 1912-ին ընկերությունը գավառներում արդեն ուներ 23 դպրոց՝ 2000-ից ավելի աշակերտուհիներով։ Լուծարքի ենթարկվեց 1915-ի սկզբին։ 


== Գրականություն ==
Պողոսյան Ե., Պատմություն հայ մշակութային ընկերություններու, հ. 1, Վնն., 1957, էջ 339—72
Անգլա

Անգլա (էստ․՝ Angla), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոբերտ Կամոյան

Ռոբերտ Վարդանի Կամոյան (հունվարի 6, 1937(1937-01-06), Կապան, Հայկական ԽՍՀ, ԽՍՀՄ - սեպտեմբերի 22, 2014(2014-09-22), Կապան, Սյունիքի մարզ, Հայաստան), ռեժիսոր, նկարիչ։


== Կենսագրություն ==
Ռոբերտ Կամոյանը ծնվել է 1937 թվականի հունվարի 6-ին։ Նրա հայրը՝ Վարդան Կամոյանը եղել Լոռուց, Սվերդլովսկ քաղաքում ստացել է լեռնային ինժեների բարձրագույն կրթություն, տեղափոխվել Կապան և ապրել մինչև իր կյանքի վերջ։ Պապը՝ Արշակը որոշ ժամանակ բնակվել է Խնձորեսկում։
Ռոբերտը միջնակարգ կրթություն է ստացել է Կապանի թիվ 3 ռուսական դպրոցում, այնուհետև ուսումը շարունակել է Լենինգրադի Ի. Ռեպինի անվան գեղարվեստի ակադեմիայում։ 1955 թվականին՝ երկրորդ կուրսից ուսումն ընդհատել է, վերադարձել Կապան և աշխատանքի անցել մսի կոմբինատի սառնարանային տնտեսությունում` կոմպրեսորային արտադրամասի մեքենավարի օգնական, ապա` Բարաբաթումի պղնձահանքում` բանվոր։ 1958 թվականին մեկնել է Երևան և ընդունվել գեղարվեստաթատերական ինստիտուտի ռեժիսորական ֆակուլտետը, միաժամանակ սովորել նաև նույն ինստիտուտի գունանկարչական ֆակուլտետում։ 1963 թվականին ստացել ռեժիսորի մասնագիտություն, իսկ 1964 թվականին՝ նկարիչ-գունանկարչի ու մանկավարժի մասնագիտություն։ Գեղարվեստաթատերական ինստիտուտում սովորել է ԽՍՀՄ ժողովրդական արտիստ, ռեժիսոր Վարդան Աճեմյանի, ՀԽՍՀ ժողովրդական արտիստ, ռեժիսոր Արմեն Գուլակյանի, ՀԽՍՀ ժողովրդական նկարիչ, պրոֆեսոր Էդուարդ Իսաբեկյանի, և այլ նկարիչների և ռեժիսորների ղեկավարությամբ։
1965 թվականին եղել է Մեղրու շրջանի Ագարակ քաղաքի մշակույթի տան տնօրեն։ 1966-1967 թվականներին եղել է Երևանի Հ. Թումանյանի անվան պետական տիկնիկային և Կ.Ստանիսլավսկու անվան պետական թատրոններում` ռեժիսոր, նկարիչ։ 1967-1988 թվականներին Կապանի Ալ. Շիրվանզադեի անվան պետական դրամատիկական թատրոնում եղել է բեմադրող ռեժիսոր, նկարիչ և գլխավոր նկարիչ։ Բեմական ձևավորումներ է կատարել Գյումրու, Գորիսի թատրոններում։ 1971 թվականիՆ հիմնադրել է նկարչական ստուդիա, որտեղ սովորել են բազմաթիվ պատանիներ և աղջիկներ։


== Ցուցահանդեսներ ==
Ռոբերտ Կամոյանը 1960-ական թվականների կեսերից մասնակցել է հանրապետական և համամիութենական ցուցահանդեսների։ Անհատական ցուցահանդեսներ է բացել Լենինգրադում, Ռիգայում, Յուրմալայում, Վիլնյուսում, Երևանում, Կապանում։ Նրա ստեղծագործություններից գտնվում են Հայաստանի, ԱՄՆ-ի, Կանադայի, Ռուսաստանի, Լիտվայի, Լատվիայի, Էստոնիայի թանգարաններում և մասնավոր հավաքածուներում։ Նկարելուց բացի գրել է նաև չափածո ստեղծագործություններ, ուսումնասիրել է փիլիսոփայություն և ճարտարապետություն։ Ռոբերտ Կամոյանը եղել է Սիբիրում, Հեռավոր Արևելքում, Կամչատկայում։ 


== Ծանոթագրություններ ==


== Աղբյուրներ ==
ՌՈԲԵՐՏ ԿԱՄՈՅԱՆ. «Ես նկարելու եմ նաեւ մահվանից հետո» Archived 2019-05-18 at the Wayback Machine.
Սալմիստու

Սալմիստու (էստ․՝ Salmistu), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 106 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(9817) Թերսանդեր

(9817) Թերսանդեր (անգլ.՝ Thersander), աստերոիդ Յուպիտերի տրոյացիներից։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,286956 ա. մ., առավելագույնը մոտենում է 5,0617 ա. մ. հեռավորության վրա և հեռանում 5,5122 ա. մ.։ Արեգակի շուրջ մեկ ամբողջական պտույտ է կատարում 4440,25 երկրային օրվա ընթացքում, իր ուղեծրով շարժվելով միջինում 0,081077 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9817) Թերսանդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նկարիչն արվեստանոցում

«Նկարիչն արվեստանոցում», հոլանդացի նկարիչ Ռեմբրանդ վան Ռեյնի կտավը, որը պատկերել է մոտ 1628 թվականին։ Գտնվում է Բոստոնի գեղարվեստի թանգարանում։ 


== Սյուժե ==
Նկարում պատկերված է նկարչի արվեստանոցը, որը հավանաբար համապատասխանում էր այն սենյակին, որտեղ աշխատում էր ինքը՝ Ռեմբրանդը։ Պատկերված է նկարչի և նկարակալի դեմ-դիմաց լինելու պահը։ Հաշվի առնելով այն փաստը, որ նկարակալը առաջին պլանում է, իսկ նկարիչը սենյակի հետնամասում է, նկարակալի ուրվագիծը ստանում է հոյակապ չափսեր՝ հսկայական ստվեր գցելով դռան վրա, կարծես թույլ չտալով միջամտել նկարչի և կտավի միջև կապին։ Նկարիչ Ռեմբրանդի կերպարի համար հավանաբար բնորդ է եղել ուսանող Գերիտ Դոուն։


== Նկարագրություն ==
Նկարիչը լայնեզր գլխարկով ու վերնաշապիկով է, կարծես ինչ-որ հանդիսակարգի է ներկա։ Նա ոչ մի ուշադրություն չի դարձնում դիտողին, ամբողջովին ընկղմված է իր կտավի մեջ։ Նկարակալը թեքված է դեպի դիտողին, այդպիսով նկարիչը և կտավը դարձել են նկարի միակ հերոսները։


== Տես նաև ==
Ալեն Ժոբերի «Տարօրինակությունների հայելին։ Ինքնադիմանկարներ» ֆիլմը «Ներկապնակներ» շարքից (Ֆրանսիա, 1991)։


== Ծանոթագրություններ ==


== Արտաքին հղումներ ==
Բոստոնի Գեղարվեստի թանգարան
Դժարսար

Դժարսար, լեռնագագաթ Հայաստանի Լոռու մարզում, ամենաբարձր գագաթը Գուգարաց լեռներում։ Բարձրությունը ծովի մակարդակից 2245 մ է, հեռավորությունը մարզկենտրոն Վանաձորից՝ 36 կմ հյուսիս-արևելք, Քարինջ գյուղից 6,5 կմ հյուսիս-արևելք։


== Ծանոթագրություններ ==
Տրակտովոե (այլ կիրառումներ)

Տրակտովոե, կարող է վերաբերել՝

Տրակտովոե - ավան, Ուկրաինայի Վիննիցայի մարզի Չեռնևցիի շրջանում
Տրակտովոե - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Տրակտովոե - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Հիմենևս

Հիմենևս (հին հունարեն՝ Ὑμήν), հունական դիցաբանության ամուսնության աստված, որի հետ են կապված ամուսնական օրհներգեր։


== Նկարագրություն ==
Նրա ծագման հետ կապված՝ դիցաբանական կերպարները հակասական են։ Հիմենևսը Ապոլլոնի և ինը մուսաներից մեկի (Կալիոպեի կամ Թերփսիքորայի), կամ էլ Կլիոյի որդին էր։ Ըստ Քսանթոս Լիդիացու՝ Դիոնիսոսի և Աֆրոդիտեի որդին էր, ինչպես նաև՝ Տանտալոսի և Ասքալոսի հայրը։
Նրա մասին ասքերից մեկի համաձայն՝ Հիմենևսը Ապոլլոնի սիրեցյալ Մագնետայի որդին էր։ Սիրո պատճառով Ապոլլոնը չէր լքում Մագնետայի տունը, իսկ Հերմեսն այդ ժամանակ գողանում է նրա կովերը։ Հիմենևսին նաև համարում են Հեսփերոսի կամ Փամիրիսի որդի։
Նոննեսի պոեմի համաձայն՝ Հիմենևսը Դիոնիսոսի սիրելին էր և բեովտիացիների հրամանատարը Դիոնիսոսի հնդկական արշավանքի ժամանակ։ Արշավանքի ժամանակ վիրավորվեց Մելանեոսի կողմից։ Մրցել է նաև Օֆելտի խաղերի նետաձգության մրցույթում։
Նոննեսի մոտ հիշատակվում է նաև ևս մեկ Հիմենևս, որը Ուրանոսի որդին էր և ամուսնության աստվածը։ Նա Կոտտաբոս էր խաղում Էրոսի հետ։ Աֆրոդիտեի դեսպանն էր Էրոսի մոտ։
Դիոնիսոսի հարսանիքի ժամանակ առևանգվել է մոյրաներից մեկի կողմից. Նրան վերակենդանացնում է Ասկլեպիոսը։
Առասպելներում նա ներկայացվում է որպես կնոջ գեղեցկությամբ աչքի ընկնող պատանի, որը մահանում է ծաղկուն հասակում, իր ամուսնության օրը՝ երիտասարդության և գեղեցկության անցողիկության պատճառով։ Նրան հուղարկավորում է իր մայրը՝ մուսան։ Այս պատմությունը խորհրդանշում է ամուսնության պատճառով անմեղության ու մաքրության կորուստը։ Բացի այդ, Հիմենևսի մահը խորհրդանշում է նաև ամուսնությունից հետո էրոտիկ հարաբերությունների դադարեցումը։
Ըստ մի աթենական ասքի՝ աթենացի Հեմինևսը գեղեցկատես պատանի է, որին առևանգում են ծովահենները Դեմետրայի և Էլևսինեի տոնակատարության ժամանակ՝ մյուս աղջիկների ու կանանց հետ  միասին։ Երազում ծովահենները սպանվում են, իսկ Հիմենևսը աղջիկներին Աթենք է վերադարձնում։
Արվեստում (մասնավորապես հռոմեական և հատկապես Պոմպեյից հայտնաբերած որմնանկարներում) Հիմենևսը համարվում է սլացիկ պատանի՝ մի ձեռքին ջահ, իսկ մյուսին՝ դափնեպսակ, դեմքի խիստ արտահայտությամբ, որով էլ տարբերվում է Էրոսից։ Հագին զաֆրանե թիկնոց է ։
Ըստ փիլիսոփա Պրոկլուսի՝ Հիմենևսը Աֆրոդիեի, Ուրանոսի և Հեփեստոսի մտացածին ամուսնությունն էր։


== Ծանոթագրություններ ==


== Գրականություն ==
Հիմենևս
Կարճկանի գավառակ

Կարճկան, գավառակ Արևմտյան Հայաստանում, Վանի վիլայեթի Վանի գավառում։ Գտնվում էր Վանա լճի հարավ-արևմտյան կողմում։ Կենտրոնը Եղեգիս գյուղն էր։
Տարածքով մոտավորապես համապատասխանում է պատմական Երերվարք գավառաին։


== Աշխարհագրություն ==
Ունի խիստ լեռնային տարածք, սառնորակ հանքային աղբյուրներ, փարթամ արոտավայրեր և կաղմու թանձրախիտ մթին ծառեր։ Գավառակի միջով հոսում է Կարճկանի գետը։


== Կլիմա ==
Ունի առողջարար կլիմա։


== Բնակչություն ==
Ըստ Վ. Քիների 1890-ական թվականներին ուներ 14459 բնակիչ, որից հայեր՝ 7890, քրդեր՝ 5550, գնչուներ՝ 600, թուրքեր՝ 176, եզիդի քրդեր՝ 175, հրեաներ՝ 68: 1909 թվականին հայերի թիվը նվազելով հասել էր 5222 մարդու։


== Պատմություն ==
Գավառակի հայությունը զանգվածաբար կոտորվեց 1915 թվականի մեծ եղեռնի ժամանակ։


== Տնտեսություն ==
Բնակչության հիմնական զբաղմունքը անասնապահություն, հողագործությունն ու փայտամշակությունն էր։ Մշակելի հողերի սահմանափակության պատճառով հացահատիկի ցանքսերը քիչ էին։ Ոմանք էլ նաև զբաղվում էին փայտահայտությամբ և փայտածուխի վաճառքով։


== Օգտակար հանածոներ ==
Գավառակում կան պղնձի, երկաթի, կապարի, արծաթի և ոսկու պաշարներ, որոնց մի մասը արդյունահանվել է դեռևս հին ժամանակներում։


== Վարչական բաժանում ==
Ըստ Վ. Քիների 1890-ական թվականներին ուներ 79 բնակավայր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բեյթ Լեսին թատրոն

Բեյթ Լեսին թատրոն (եբրայերեն՝ תיאטרון בית ליסין‎, Teatron Bet Lessin), թատրոն Թել Ավիվում։


== Պատմություն ==
Բեյթ Լեսին թատրոնը հիմնադրվել է 1980 թվականին իսրայելական արհմիության` Հիստադրուտի կողմից։ Թատրոնը կոչվել է ամերիկացի բանաստեղծ և հրապարակախոս, թարգմանիչ և լրագրող Ավրոմ Լեսինի անվամբ, որը գրել է իդիշերենով։
Թատրոնի հիմնադիրն է համարվում թատերական պրոդյուսեր, մենեջեր և ռեժիսոր Յակով Ակմոնը։ 1993 թվականին թատրոնը դուրս եկավ Հիստադրուտի վերահսկողությունից։ Հենց այդ ժամանակ էլ թատրոնի գլխավոր տնօրեն և գեղարվեստական ղեկավար նշանակվեց Ցիպի Պինեսը։ 1995 թվականին Ավիշայ Միլշտեյնը նշանակվեց թատերական դրամատուրգ։ Թատրոնը ղեկավարում է Բեյթ Լեսին թատերական ասոցիացիան, որը պատկանում էր Թել Ավիվ-Յաֆոյի քաղաքապետարանին և Աշխատանքի ընդհանուր ֆեդերացիային։ 2004 թվականից կազմակերպության նախագահն է համարվում Ուզի Բարամը։


== Գեղարվեստական տեսլական ==
Անցած տարիների ընթացքում Բեյթ Լեսին թատրոնը բեմադրել է հազարից ավելի ներկայացումներ՝ ժամանակակից եվրոպական, ամերիկյան և իսրայելական հեղինակների պիեսների հիման վրա։ Ցիպի Պինեսի թատրոնը գեղարվեստական տեսլականի ոգով սկսեց կենտրոնանալ ուշագրավ իսրայելական ստեղծագործությունների վրա, որոնց մեծ մասում արտացոլված է Իսրայելի սոցիալ-տնտեսական իրավիճակը։ Այդպիսի օրինակ է համարվում ռեժիսոր Գիլադ Կիմխիի կողմից Գուրա Կորենի պիեսի հիման վրա բեմականացված «Սահմանափակում» ներկայացումը։
2005 թվականին թատրոնի կողմից բեմականացված «Միկվա» ներկայացումը դարձավ Իսրայելական թատերական մրցանակի դափնեկիր։
Այսօր Բեյթ Լեսին թատրոնը համարվում է Իսրայելի առաջատար թատրոններից մեկը։


== Թատրոնի վերակառուցում ==
Հիմնադրման օրվանից Բեյթ Լեսին թատրոնը գտնվում էր Թել Ավիվի Վեյցմանի փողոցում, իսկ 2003 թվականից նրա գլխավոր մասը տեղափոխվեց  Դիզենգոֆ փողոցի 101 հասցեում գտնվող «Անցում» պասաժ, որտեղ նախկինում տեղակայված էր Կամերային թատրոնը։ Այս տեղափոխման արդյունքում ավելացավ  թատրոնի նստատեղերի քանակը, հնարավոր դարձավ բեմականացնել ավելի մեծ և թանկարժեք ներկայացումներ, ինչպիսիք են՝ «Չիկագո», «Տղաները և տիկնիկները» մյուզիքլները։
2010 թվականին Թել Ավիվի քաղաքապետարանը սկսեց վերակառուցել Դիզենգոֆի փողոցում գտնվող թատրոնի շենքը և ամբողջ «Անցում» պասաժը։ Նախագծի արժեքը կազմեց 110 միլիոն շեքել։ Վերակառուցման արդյունքում ավելացավ ևս մեկ թատերական դահլիճ։ Այդ նպատակով Թել Ավիվի քաղաքապետարանը ձեռք բերեց «Անցում» կինոթատրոնը, որը գտնվում էր համանուն պասաժի առաջին հարկում և նկուղում։ Նրա տեղում կառուցվեց 430 տեղանոց թատերական դահլիճը, որն էլ դարձավ թատերական համալիրի մի մասը։ Բացի այդ, հին  թատերական դահլիճը վերակառուցվեց և ընդլայնվեց մինչև 900 տեղ, որն էլ այն դարձրեց ավելի ժամանակակից թատրոն։ 2015 թվականին թատերական գրասենյակները տեղափոխվեցին Դրույանովի փողոցի Բեյթ Կլյալ։ 2016 թվականից թատրոնը ներկայացումներ է տալիս նաև Թել Ավիվի երեք թանգարաններում։ 2018 թվականի փետրվարին քանդվեց Վեյցմանի փողոցում գտնվող թատրոնի հին շենքը։


== Ծանոթագրություններ ==


== Արտաքին հղումներ ==
Պաշտոնական կայք
Beit Lessin English Homepage Archived 2010-02-11 at the Wayback Machine.
Հեղուկ խառնուրդներ

Հեղուկ խառնուրդներ, հեղուկ համակարգեր, ֆիզքիմիական համակարգեր, որոնք ջերմաստիճանային որոշակի տիրույթում և բաղադրիչների ցանկացած հարաբերության դեպքում պահպանում են հեղուկ վիճակը։ Առավել լավ ուսումնասիրված են երկբաղադրիչ հեղուկ խառնուրդներ (կրկնակի կամ բինար)։ Տվյալ ջերմաստիճանում և ճնշման տակ երկու հեղուկների փոխադարձ լուծելիությունը կարող է լինել՝ անսահմանափակ (օրինակ, ջուր-էթիլսպիրտ, բենզոլ-տոլուոլ), սահմանափակ (օրինակ, 20 °C-ում ջրում ըստ զանգվածի 6, 48% դիէթիլեթեր է լուծվում, իսկ դիէթիլեթերում՝ 1, 2% ջուր), գործնականորեն բացակայում է (օրինակ, ջուր-սնդիկ)։ Ջերմաստիճանի բարձրացման (իջեցման) հետ երկու հեղուկների փոխադարձ լուծելիությունը կարող է մեծանալ և, հասնելով լուծելիության վերին (համապատասխանաբար ստորին) կրիտիկական ջերմաստիճանին, լուծելիությունը դառնում է անսահմանափակ։ Կրկնակի հեղուկ համակարգերի մածուցիկության իզոթերմերը մոտավորապես ուղիղ են, եթե բաղադրիչներն ասոցված ու դիսոցված չեն, հակառակ դեպքում բաղադրության առանցքի նկատմամբ գոգավոր են կամ՝ ուռուցիկ։ Չդիսոցվող միացության առաջացման դեպքում մածուցիկության իզոթերմը կազմված է երկու ճյուղից, որոնք հատվում են սինգուլյար կետում, քիմիական միացության բաղադրությանը համապատասխանող աբսցիսով։
Պիչայոլ

Պիչայոլ (ռուս.՝ Пычаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Պատոկ գետի ձախ ափին՝ 40 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062781
Կոդը ըստ հիդրոլոգիական հետազոտության (ՌԴ) — 103006278
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կալիբան (արբանյակ)

Կալիբան (անգլ.՝ Caliban), Ուրանի մեծությամբ երկրորդ հակադարձ շարժմամբ անկանոն արբանյակն է։ Հայտնաբերվել է 1997 թվականի սեպտեմբերի 6-ին Բրետ Գլեդմանի, Ֆիլիպ Նիկոլսոնի, Ջոզեֆ Բարնսի և Ջոն Կավալաարսի կողմից, օգտագործելով 200-դյույմանոց Հեյլի աստղադիտակը, միաժամանակ Սիկորաքս արբանյակի հետ, և ստացել է ժամանակավոր S/1997 U 1 նշանակումը, և ապա ստացել է նաև Ուրան XVI անվանումը։
Իր այժմյան անունը ստացել է Վիլյամ Շեքսպիրի Փոթորիկ պիեսի հրեշի անունով։


== Ուղեծիրը ==
Կալիբանը պտտվում է բավականին ձգված ուղեծրով, ավելի քան 10 անգամ ավելի հեռու Ուրանից քան ամենահեռու կանոնավոր արբանյակ Օբերոնը։ Նրա ուղեծիրը հակադարձ է, չափավոր թեքված և փոքր էքսցենտրիսիտետով։ Ուղեծրի պարամետրերից կարելի է դատել, որ այն պատկանում է նույն ուղեծրային խմբին, ինչպես և Ստեֆանոն և Ֆրանցիսկոն, և հավանաբար ունի միևնույն ծագումը։


== Ֆիզիկական պարամետրերը ==
Կալիբանի տրամագիծը գնահատվել է մոտ 72 կմ (ենթադրելով, որ այն ունի 0,04 ալբեդո), այսպիսով այն կարող է հանդիսանալ Ուրանի մեծությամբ երկրորդ անկանոն արբանյակը, մոտավորապես Ուրանի ամենամեծ անկանոն արբանյակ Սիկորաքսի կես չափին։


== Ծագում ==
Ըստ վարկածի Կալիբանը Ուրանի կողմից որսացված արբանյակ է հանդիսանում, և չի առաջացել մոլորակի շուրջ նրա առաջացումից հետո գոյացած փոշու ամպից։ Որսման ճշգրիտ մեխանիզմը հայտնի չէ։


== Տես նաև ==
Ուրանի արբանյակներ
Անկանոն արբանյակ


== Ծանոթագրություններ ==

Շմուդե Ռիչարդ (2008)։ Ուրանը, Նեպտունը, Պլուտոնը և ինչպես դրանք ուսումնասիրել։ Սփրինգեր։ ISBN 978-0-387-76601-0 </ref>
Գլեդման Բ. Ջ., Նիկոլսոն Ֆ. Դ., Բարնս Ջ. Ա., Կավալաարս Ջ. Ջ., Մարսդեն Բ. Գ., Վիլիամս Գ. Վ., Օֆութ Ու. Բ. (1998)։ «Ուրանի երկու հեռավոր անկանոն արբանյակների հայտնաբերումը»։ Նեյչր 392 (6679): 897–899։ Bibcode:1998Natur.392..897G։ doi:10.1038/31890 
Գրավ Թոմի, Հոլման Մեթյու, Ֆրեյզեր Վեսլի (2004-09-20)։ «Ուրանի և Նեպտունի անկանոն արբանյակների ֆոտոմետրիան»։ Աստղագիտական ամսագիր 613 (1): L77–L80։ Bibcode:2004ApJ...613L..77G։ arXiv:astro-ph/0405605։ doi:10.1086/424997 
Շեփարդ Ս. Ս., Ջուիթ Դ., Կլեյնա Ջ. (2005)։ «Ուրանի անկանոն արբանյակների խորը ուսումնասիրություն»։ Աստղագիտական ամսագիր 129: 518։ doi:10.1086/426329 


== Արտաքին հղումներ ==
Կալիբանի էջը Archived 2007-08-01 at the Wayback Machine. ՆԱՍԱ-ի Արեգակնային համակարգի կայքում
Դևիդ Ջուիթի էջերը
Ուրանի հայտնի արբանյակները (Սքոթ Շեփարդ)
ՓՄԿ. Բնական արբանյակների էֆեմերիդների ծառայություն
Կալիբանը և Սիկորաքսը, Ուրանի արբանյակները (2005 Քելվին Ջ. Համիլտոն)
Դոլժիկ (գյուղ, Վալկիի շրջան)

Անվան այլ կիրառումների համար տե՛ս՝ ԴոլժիկԴոլժիկ (ուկրաիներեն՝ Довжик), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1750 թվականին։
2001 թվականի տվյալներով Դոլժիկ գյուղում բնակվում էր 26 մարդ։ Բնակավայրը զբաղեցնում է 2,84 կմ² տարածք։ Բնակչության խտությունը կազմում էր 9150 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլյագարսիա դե Կամպոս

Վիլյագարսիա դե Կամպոս (իսպ.`Villagarcía de Campos), մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ ։ Զբաղեցնում է 37.68 կմ2 տարածք։ Բնակչությունը՝ 377 մարդ (2010 թվականի տվյալներով)։ Գտնվում է պրովինցիայի վարչական կենտրոնից 53 կմ հեռավորության վրա։


== Պատկերասրահ ==

		


== Ծանոթագրություններ ==
Դաշքյոփրի

Դաշքյոփրի, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==